Komission asetus N:o 467/67/ETY, annettu 21 päivänä elokuuta 1967, muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille



Virallinen lehti nro 204 , 24/08/1967 s. 0001 - 0003

Suomenk. erityispainos Alue 3 Nide 1 s. 0215

Tanskank. erityispainos: Sarja I Alue 1967 s. 0238

Ruotsink. erityispainos Alue 3 Nide 1 s. 0215

Englannink. erityispainos: Sarja I Alue 1967 s. 0260

Kreikank. erityispainos: Luku 03 Nide 2 s. 0140

Espanjank. erityispainos: Luku 03 Nide 2 s. 0059

Portugalink. erityispainos: Luku 03 Nide 2 s. 0059



KOMISSION ASETUS N:o 467/67/ETY, annettu 21 päivänä elokuuta 1967, muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1) ja erityisesti sen 19 artiklan, sekä katsoo, että asetuksen N:o 359/67/ETY 19 artiklassa säädetään niiden muuntokurssien, jalostuskustannusten ja sivutuotteiden arvon vahvistamisesta, jotka on otettava huomioon muunnettaessa riisin eri jalostusasteiden (paddy- eli raaka, esikuorittu, osittain tai kokonaan hiottu) arvoja ja määriä tämän asetuksen soveltamiseksi, tätä varten olisi otettava huomioon yhteisön parhaiten varustetussa teollisuudessa selville saadut tiedot; näiden tietojen perusteella olisi käytettävä samoja lukuja kuin ne, jotka vahvistetaan riisin jalostusasteita, jalostuskustannuksia ja sivutuotteiden arvoa koskevasta muuntotaulukosta 4 päivänä elokuuta 1964 annetulla komission asetuksella N:o 103/64/ETY(2); on kuitenkin suotavaa tarkistaa niitä lukuja, jotka ovat muuttuneet kyseisen asetuksen voimaantulon jälkeen, kuten jalostuskustannukset esikuoritun riisin jalostamiseksi kokonaan hiotuksi riisiksi, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Esikuoritun riisin ja paddy- eli raakariisin välinen muuntokurssi on seuraava: >TAULUKON PAIKKA> 2. Esikuoritun riisin ja kokonaan hiotun riisin välinen muuntokurssi, myös toisinpäin, on seuraava: >TAULUKON PAIKKA> 3. Kokonaan hiotun riisin ja osittain hiotun riisin välinen muuntokurssi, myös toisinpäin, on seuraava: >TAULUKON PAIKKA> 2 artikla 1. Huomioon otettavat jalostuskustannukset muunnettaessa paddy- eli raakariisiä esikuorituksi riisiksi ovat 0,95 laskentayksikköä 100 kilolta paddy- eli raakariisiä. 2. Huomioon otettavat jalostuskustannukset muunnettaessa esikuorittua riisiä kokonaan hiotuksi riisiksi ovat 1,10 laskentayksikköä 100 kilolta esikuorittua riisiä. 3. Jalostuskustannuksia osittain hiotun riisin muuntamiseksi kokonaan hiotuksi riisiksi ei oteta huomioon. 3 artikla 1. Jalostettaessa paddy- eli raakariisi esikuorituksi riisiksi saatujen sivutuotteiden arvon katsotaan olevan nolla. 2. Jalostettaessa esikuorittu riisi kokonaan hiotuksi riisiksi saatujen sivutuotteiden arvo on: a) 1,94 laskentayksikköä 100 kilolta lyhytjyväistä esikuorittua riisiä; b) 2,87 laskentayksikköä 100 kilolta pitkäjyväistä esikuorittua riisiä. 3. Jalostettaessa osittain hiottu riisi kokonaan hiotuksi riisiksi saatujen sivutuotteiden arvo on: a) 0,51 laskentayksikköä 100 kilolta lyhytjyväistä osittain hiottua riisiä; b) 0,55 laskentayksikköä 100 kilolta pitkäjyväistä osittain hiottua riisiä. 4 artikla Esikuorittua riisiä olevan määrän arvo muunnetaan muuta jalostusastetta olevan samansuuruisen riisimäärän arvoksi 3 prosenttia rikkoutuneita riisinjyviä sisältävän esikuoritun riisin perusteella. Jos esikuoritussa riisissä on enemmän kuin 3 prosenttia rikkoutuneita riisinjyviä, muuntaminen tehdään arvon perusteella tehdyn tarkistuksen jälkeen ja tämä arvo on 0,08 laskentayksikköä kilolta rikkoutuneita riisinjyviä. Osittain tai kokonaan hiottua riisiä olevan määrän arvo muunnetaan muuta jalostusastetta olevan samansuuruisen riisimäärän arvoksi sellaisen osittain tai kokonaan hiotun riisin perusteella, jossa ei ole rikkoutuneita riisinjyviä. Jos osittain tai kokonaan hiotussa riisissä on rikkoutuneita riisinjyviä, muuntaminen tehdään arvon perusteella tehdyn tarkistuksen jälkeen ja tämä arvo on 0,11 laskentayksikköä kilolta rikkoutuneita riisinjyviä. 5 artikla 1. a) Esikuorittua riisiä olevan määrän arvo muunnetaan samansuuruisen paddy- eli raakariisiä olevan määrän arvoksi: - jakamalla muunnettava arvo 1 artiklan 1 kohdassa paddy- eli raakariisille merkityllä kurssilla, ja - vähentämällä näin saadusta määrästä 2 artiklan 1 kohdassa vahvistetut jalostuskustannukset. b) Paddy- eli raakariisiä olevan määrän arvo muunnetaan samansuuruisen esikuorittua riisiä olevan määrän arvoksi: - lisäämällä muunnettavaan arvoon 2 artiklan 1 kohdassa vahvistetut jalostuskustannukset, ja - kertomalla näin saatu määrä 1 artiklan 1 kohdassa paddy- eli raakariisille merkityllä kurssilla. 2. a) Esikuorittua riisiä olevan määrän arvo muunnetaan samansuuruisen kokonaan hiottua riisiä olevan määrän arvoksi: - lisäämällä muunnettavaan arvoon 2 artiklan 2 kohdassa vahvistetut jalostuskustannukset, - vähentämällä tästä määrästä 3 artiklan 2 kohdassa vahvistettu sivutuotteiden arvo, ja - jakamalla näin saatu määrä 1 artiklan 2 kohdassa kokonaan hiotulle riisille vahvistetulla kurssilla. b) Kokonaan hiottua riisiä olevan määrän arvo muunnetaan samansuuruisen esikuorittua riisiä olevan määrän arvoksi: - kertomalla muunnettava arvo 1 artiklan 2 kohdassa kokonaan hiotulle riisille vahvistetulla kurssilla, - vähentämällä näin saadusta määrästä 2 artiklan 2 kohdassa vahvistetut jalostuskustannukset, ja - lisäämällä 3 artiklan 2 kohdassa vahvistettu sivutuotteiden arvo. 3. a) Kokonaan hiottua riisiä olevan määrän arvo muunnetaan samansuuruisen osittain hiottua riisiä olevan määrän arvoksi: - jakamalla muunnettava arvo 1 artiklan 3 kohdassa osittain hiotulle riisille vahvistetulla kurssilla ja - lisäämällä näin saatuun määrään 3 artiklan 3 kohdassa vahvistettu sivutuotteiden arvo. b) Osittain hiottua riisiä olevan määrän arvo muunnetaan samansuuruisen kokonaan hiottua riisiä olevan määrän arvoksi: - vähentämällä muunnettavasta arvosta 3 artiklan 3 kohdassa vahvistettu sivutuotteiden arvo, - kertomalla näin saatu määrä 1 artiklan 3 kohtaan kyseiselle osittain hiotun riisin ryhmälle merkityllä kurssilla. 6 artikla 1. Esikuorittua riisiä oleva määrä muunnetaan vastaavaksi määräksi paddy- eli raakariisiä tai kokonaan hiottua riisiä kertomalla muunnettava määrä tapauksen mukaan joko 1 artiklan 1 kohdassa paddy- eli raakariisille vahvistetulla kurssilla tai 1 artiklan 2 kohdassa kokonaan hiotulle riisille vahvistetulla kurssilla. Paddy- eli raakariisiä oleva määrä tai kokonaan hiottua riisiä oleva määrä muunnetaan vastaavaksi määräksi esikuorittua riisiä jakamalla muunnettava määrä tapauksen mukaan joko 1 artiklan 1 kohdassa paddy- eli raakariisille vahvistetulla kurssilla tai 1 artiklan 2 kohdassa kokonaan hiotulle riisille vahvistetulla kurssilla. 2. Kokonaan hiottua riisiä oleva määrä muunnetaan vastaavaksi määräksi osittain hiottua riisiä kertomalla muunnettava määrä 1 artiklan 3 kohdassa osittain hiotulle riisille vahvistetulla kurssilla. Osittain hiottua riisiä oleva määrä muunnetaan vastaavaksi määräksi kokonaan hiottua riisiä jakamalla muunnettava määrä 1 artiklan 3 kohdassa osittain hiotulle riisille vahvistetulla kurssilla. 7 artikla Tämä asetus tulee voimaan 1 päivänä syyskuuta 1967. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 1967. Komission puolesta Puheenjohtaja Jean REY (1) EYVL N:o 174, 31.7.1967, s. 1 (2) EYVL N:o 126, 5.8.1964, s. 2128/64